
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 224
                                                               30 octombrie 2025
privind punerea la dispoziție, cu titlu gratuit, a unei săli din imobilul din Sighișoara, str. Turnului nr. 1, Asociației Corale „Armonia - Sighișoara”, pe perioada anului școlar 2025 - 2026, în vederea susținerii repetițiilor de către Corul „Armonia”

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 32.420/15.10.2025 şi la Consiliul Local Sighișoara cu nr. 33.218/22.10.2025, de referatul de aprobare, înregistrat cu nr. 32.421/15.10.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere adresa Asociației corale „Armonia - Sighișoara”, înregistrată la Municipiul Sighişoara cu numărul 31.881/09.10.2025, prin care solicită punerea la dispoziție, cu titlu gratuit, a unei sălii de clasă din imobilul situat în Sighișoara, str. Turnului nr. 1, pe perioada anului școlar 2025 - 2026, în fiecare zi de marți, între orele 17.00 și 20.00, în vederea susținerii repetițiilor de către Corul  „Armonia”;
Având în vedere Hotărârea Consiliului Local Sighișoara nr. 226/28.10.2021 privind punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului, nr. 1, pentru desfășurarea procesului de învățământ vocațional al Școlii de Muzică;

Date fiind prevederile Protocolului încheiat în baza hotărârii mai sus menționate între Municipiul Sighișoara și Școala Gimnazială „Miron Neagu” Sighișoara;

Având în vedere Hotărârea Consiliului Local Sighișoara nr. 41/28.02.2025 privind preluarea de către Municipiul Sighișoara a unor spații din imobilul situat în Sighișoara, str. Turnului nr. 1, prin care s-a aprobat preluarea de către Municipiul Sighișoara a unor spații din imobilul situat în Sighișoara, str. Turnului nr. 1, pentru a putea fi folosit în scopuri publice, comunitare și culturale, sens în care, s-a hotărât ca obiectul protocolului nr. 31.205/03.11.2021, ce constituie Anexa nr. 2 la Hotărârea Consiliului Local Sighișoara nr. 226/28.10.2021 privind punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului nr. 1, pentru desfășurarea procesului de învățământ vocațional al Școlii de Muzică, să se actualizeze în mod corespunzător, iar bunurile preluate de către Municipiul Sighișoara să nu mai facă obiectul protocolului;
Având în vedere prevederile art. 858 - 870, art. 874 și art. 875 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile art. 108 și ale art. 349 - 353 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 32.422/15.10.2025, prin care se propune punerea la dispoziție, cu titlu gratuit, a unei săli din imobilul din Sighișoara, str. Turnului nr. 1, Asociației Corale „Armonia - Sighișoara”, pe perioada anului școlar 2025 - 2026, în vederea susținerii repetițiilor de către Corul „Armonia”;

            Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,





                       H O T Ă R Ă Ş T E:

Art. 1. Se aprobă punerea la dispoziția Asociației corale „Armonia - Sighișoara”, cu titlu gratuit, a unei săli din imobilul situat în Sighișoara, str. Turnului nr. 1, respectiv a sălii multifuncționale, pe perioada anului școlar 2025 - 2026, în fiecare zi de marți, între orele 17.00 și 20.00, în vederea susținerii repetițiilor de către Corul „Armonia”.
Art. 2. Pe perioada în care este pusă la dispoziția Asociației corale „Armonia - Sighișoara”  locația amintită la art. 1 din prezenta hotărâre, aceasta va fi folosită exclusiv pentru susținerea repetițiilor de către Corul „Armonia”, pe perioada anului școlar 2025 - 2026, în fiecare zi de marți, între orele 17.00 și 20.00, fiind interzisă desfășurarea de asociația corală amintită a oricăror altor activități, inclusiv cele de natură comercială sau cu scop lucrativ.

 Art. 3. Asociația corală „Armonia - Sighișoara” are obligația de a respecta normele de ordine interioară și de utilizare a spațiului, de a menține sala pusă la dispoziție în stare corespunzătoare și de a răspunde pentru eventualele deteriorări produse pe perioada utilizării ei.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Compartimentul Administrarea Domeniului Public și Privat – Direcția Arhitect Șef, Serviciul Relații Publice, Comunicare, Protocol și Administrativ din cadrul Municipiului Sighișoara, Școala Gimnazială „Miron Neagu” Sighișoara şi Asociația corală „Armonia - Sighișoara”.

Art. 5. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Compartimentul Administrarea Domeniului Public și Privat – Direcția Arhitect Șef;
  1 ex. Serviciul Relații Publice, Comunicare, Protocol și Administrativ;

  1 ex. Școala Gimnazială „Miron Neagu” Sighișoara;

  1 ex. Asociația corală „Armonia - Sighișoara”.

11 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 224/30.10.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


